Lögð áhersla á áframhaldandi kortlagningu hafbotnsins Í ársskýrslu Hafrannsóknastofnunar er gerð grein fyrir rannsóknastarfsemi ársins en unnið var að meira en 120 rannsóknaverkefnum , stórum sem smáum , á árinu . Meðal verkefna sem unnið var að er kortlagning hafbotnsins , vöxtur kalþörung , ástand sjávar á Íslandsmiðum , stofnmæling botnfiska , makríll í íslenskri fiskveiðilögsögu , umhverfisvænar veiðar , kynbætur þorsks og hvalatalning . Auk rannsóknaverkefna er unnið að mörgum öðrum verkefnum svo sem kynningar á verkefnum Hafrannsóknastofnunar , skrif vísindagreina , þátttaka í ráðstefnum , þátttaka í alþjóðlegu samstarfi og kennsla í Sjávarútvegsskóla Háskóla Sameinuðu þjóðanna sem rekinn er af Hafrannsóknastofnun . Í hátíðarræðu sjávarútvegs - og landbúnaðaráðherra kom fram að ríkisstjórnin hefur ákveðið að gera átaka í kortlagningu hafbotnsins næstu árin og veita fjármagni í það sérstaklega . Á árinu 2016 verður unnið að útfærslu verkefnisins og miðað við að það fari í fulla framkvæmd á árinu 2017 .